ЗИЛ

«ЗТЛ» — тамғаи мошинҳои боркаш (истеҳсол аз 1924) ва сабукрав (аз 1936)-и заводи автомобилбарории ба номи И. А. Лихачеви ш. Маскав (Ҷамъияти саҳомии кушодаи Мас­кав, қадимтарин ширкати шӯравии автомобилсозӣ).

Завод солҳои 80 асри 20 автомобилҳои боркаши иқти­дори муҳаррикашон то 154 кВт, массаашон аз 8,7 то 17,8 т, тавоноии борбардориашон то 3,5-10 т (дар як сол то 200 ҳазор истеҳсол шудааст), автомобилҳои сабукрави навъи олӣ (ҳаҷми кории муҳаррикашон 7,7 л, тавоноиашон 220 кВт, суръаташон то 190 км/соат) истеҳсол мекард. Авто­мо­билҳои «Зил» нахустин мошинҳои шӯравӣ мебошанд, ки дар онҳо стартерҳои электрӣ, ҳаракатовари обии тор­моз­ҳо, генератори газӣ, қуттии интиқоли 5-зи­нагӣ истифода шудаанд. Ғайр аз ин дар Иттиҳоди Шӯ­равӣ бо тамғаи «Зил» яхдонҳо ва дучарха истеҳсол карда мешуданд, ки сифати олӣ доштанд. Баъди пош хӯрдани Иттиҳоди Шӯравӣ ис­теҳ­соли ин навъи мошинҳо хеле кам гардида, завод муфлис шуд ва соли 2013 тамоман аз фаъолият бозмонд. «Зил» бо се ордени Ленин, орденҳои Револютсияи Октябр ва Байрақи Сурхи Меҳнат сарфароз гардидааст.

 Эзоҳ 

 Адабиёт 


Гурӯҳ:Мошинҳо аз рӯи алифбо
Гурӯҳ:Мошинҳо